title: Rådets afgørelse (EU) 2015/2394 af 8. december 2015 om den holdning, der skal indtages af medlemsstaterne på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester

text:
               18.12.2015

               DA

               Den Europæiske Unions Tidende

               L 332/136

         RÅDETS AFGØRELSE (EU) 2015/2394
   af 8. december 2015
   om den holdning, der skal indtages af medlemsstaterne på vegne af Den Europæiske Union vedrørende de beslutninger, der skal træffes af Eurocontrols Permanente Kommission om Eurocontrols roller og opgaver og om centraliserede tjenester
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 100, stk. 2, og artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Eurocontrols Permanente Kommission (»Den Permanente Kommission«) har ved beslutning nr. 123 af 4. december 2013 nedsat en studiegruppe, der skal undersøge, hvorledes det kan blive nødvendigt at ændre den internationale Eurocontrolkonvention af 13. december 1960 vedrørende samarbejde om luftfartens sikkerhed (»Eurocontrolkonvention«) for at tilpasse den til udviklingen på lufttrafikstyringsområdet i Europa.

               (2)

               Studiegruppen gav den 19. oktober 2015 Eurocontrol-Agenturet til opgave at udarbejde et udkast til en retsakt fra Den Permanente Kommission, der fastlægger Eurocontrols fremtidige roller og opgaver.

               (3)

               Et udkast til beslutning fra Den Permanente Kommission vedrørende Eurocontrols roller og opgaver er sat på dagsordenen for Eurocontrols møde den 8. og 9. december 2015.

               (4)

               Denne beslutning får retsvirkning, når den er vedtaget. I henhold til de gældende institutionelle rammer, der er fastlagt i Eurocontrolkonventionen, som ændret ved protokollen undertegnet i Bruxelles den 12. februar 1981 (»den ændrede konvention«), har Den Permanente Kommission ansvaret for udformningen af Eurocontrols generelle politik. Definitionen af roller og opgaver vil være bestemmende for Eurocontrols fremtidige tiltag og vil nødvendigvis afspejle, hvad Eurocontrol betragter som lovlige aktiviteter. Denne definition vil være bindende for alle medlemmerne af Eurocontrol, herunder EU-medlemsstaterne.

               (5)

               Definitionen af Eurocontrols roller og opgaver, kan have konsekvenser for anvendelsen af EU-retten og navnlig for integriteten af Unionens kompetencer, da EU-lovgivningen vedrører vigtige områder, som Eurocontrol beskæftiger sig med. I nogle tilfælde afhænger Eurocontrols rolle og aktiviteter af afgørelser, der træffes på EU-plan.

               (6)

               Det er derfor vigtigt at sikre, at definitionen af Eurocontrols roller og opgaver ikke er i strid med EU-retten og i særdeleshed ikke med Unionens kompetencer, og at den ikke foregriber fremtidige EU-tiltag.

               (7)

               Den Permanente Kommission kan også på sit møde den 8. og 9. december 2015 vedtage en beslutning om centraliserede tjenester. Unionen er i øjeblikket ikke i besiddelse af tilstrækkelige oplysninger til at vurdere indholdet af en sådan beslutning, der kan foregribe fremtidige aktiviteter, der udføres af Eurocontrol, og det på en måde, der kan påvirke Unionens aktiviteter på dette område negativt, navnlig hvad angår forskning i lufttrafikstyring i det fælles europæiske luftrum (SESAR). Derfor bør en beslutning om dette spørgsmål udskydes.

               (8)

               Den holdning, der skal indtages på vegne af Den Europæiske Union i Eurocontrols Permanente Kommission, bør derfor fastlægges —

         VEDTAGET DENNE AFGØRELSE:
   Artikel 1
   Den holdning, som medlemsstaterne indtager på vegne af Den Europæiske Union i Eurocontrols Permanente Kommission vedrørende Eurocontrols roller og opgaver samt centraliserede tjenester, skal være i overensstemmelse med bilaget.
   Medlemsstaterne handler i fællesskab i Unionens interesse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles,, den 8. december 2015.

            På Rådets vegne

         P. GRAMEGNA

            Formand

      BILAG
      I.   Eurocontrols roller og opgaver

      Unionen anmoder om, at den foreslåede tekst vedrørende Eurocontrols tjenester, roller og opgaver på ingen måde påvirker Unionens kompetencer, og at den ikke foregriber fremtidige EU-tiltag. Specifikke opgaver, der i øjeblikket midlertidigt udføres af Eurocontrol inden for Unionens retlige ramme, må ikke fremstå som opgaver, der er uafhængige af Unionens afgørelser.
      Unionen anmoder om følgende ændringer i forhold til listen over Eurocontrols roller og opgaver som fastlagt i bilaget til Eurocontrols oplæg CN-SG-6-2015 af 16. november 2015 om organisationens roller og opgaver:

                  1)

                  Hvad angår artikel 2, stk. 1, om »Funktioner og tjenester«

                              a)

                                 Lufttrafikregulering
                                 central lufttrafikstyring

                              b)

                              ATM-netfunktioner, hvis tildelt
                                 på vegne af Den Europæiske Union

                              c)

                              ATM- funktioner
                                 opgaver på vegne af ICAO for EUR/NAT-regionen

                              d)

                              fastsættelse, fakturering og opkrævning af luftfartsafgifter

                              e)

                              levering af lufttrafiktjenester i MUAC med forbehold af resultatet af drøftelserne mellem medlemsstaterne og Eurocontrol
                                 Agenturet

                              f)

                              centrale funktioner og tjenester, som f.eks. EAD, ARTAS/CAMOS og andre centrale tjenester, som Den Permanente Kommission kan overdrage til Eurocontrol efter aftale

                                    i tæt samarbejde

                                 med Unionen.

                  2)

                  Hvad angår artikel 2, stk. 2, om »Roller«:

                              a)

                                 Hvad angår »Støtte«, ønskes følgende ændringer:

                                          i)

                                          støtte til dens medlemsstater, nationale sikkerhedsmyndigheder, luftfartstjenesteudøvere og andre relevante interessenter

                                          ii)

                                          støtte til EU-organer, herunder levering af ekspertise til støtte for regulerende virksomhed i overensstemmelse med aftalen på højt plan mellem EU og Eurocontrol af 29. oktober 2012
                                             efter anmodning af disse organer

                                          iii)

                                          lette og fremme europæiske interesser i ikke-ECAC-stater i ATM-anliggender i tæt samarbejde med dens medlemsstater, deres luftfartstjenesteudøvere og sektoren og EU
                                             med undtagelse af de områder, der er omfattet af EU-regler, og under iagttagelse af Unionens kompetencer

                                          iv)

                                          bidrag til SESAR (FoU, ajourføring og implementering af ATM-masterplanen) — på grundlag af dens ekspertise på ATM-området, den fælleseuropæiske dækning, civil-militære aspekter og netværksadministration dens rolle i
                                             central lufttrafikstyring
                                             netstyring — i overensstemmelse med relevant EU-lovgivning

                                          v)

                                          tilvejebringe forsknings- og dertil knyttede simuleringsfaciliteter, f.eks. til SESAR, forskningsaktiviteter i tillæg til SESAR og ændringer i luftrumsstatus i overensstemmelse med relevant EU-lovgivning, hvor den finder anvendelse

                                          vi)

                                          tilbyde uddannelse/videreuddannelse til medlemsstaternes organisationer.

                              b)

                              Hvad angår »Samarbejdsmekanismer«, ønskes følgende ændringer:

                                          i)

                                          lette og fremme koordinationen mellem civile og militære myndighederkoordinering i forbindelse med udviklingen i ATM/ANS

                                          ii)

                                          støtte medlemsstaterne i ICAO under iagttagelse af Unionens kompetencer

                                          iii)

                                          samarbejde med andre regioner i verden efter aftale med medlemsstaterne for at sikre koordinering med EU

                                          iv)

                                          internationalt samarbejde/koordinering (ICAO, FAA, NATO osv.) på vegne af dens medlemmer, der ikke er EU-
                                             medlemsstater, der er underlagt Unionens kompetencer

                                          v)

                                             på deres anmodning rådgive ikke-EU-stater om spørgsmål vedrørende sikkerhed og præstationer i forbindelse med ATM under iagttagelse af ICAO's, EU's og EASA's regler på dette område for på grundlag heraf at øge harmoniseringen, sikkerheden, den driftsmæssige effektivitet og stordriftsfordelene. på anmodning fra de medlemsstater, der ikke er EU-medlemsstater og ikke har indgået aftaler med Unionen, rådgive dem om spørgsmål vedrørende sikkerhed og præstationer i forbindelse med ATM i overensstemmelse med ICAO's regler, idet der koordineres med EU, og idet Unionens kompetencer iagttages.

                              c)

                                 Hvad angår »Fælleseuropæiske ATM-data og -oplysninger«, ønskes følgende ændringer:

                                          i)

                                          indsamling og analyse af data, herunder præstationsdata, sikkerhedsdata osv. (for at »vedligeholde« systemer og data til støtte for lovgivningsarbejdet) for stater, der ikke er EU-medlemsstater, og, såfremt Eurocontrol tildeles denne opgave af EU, for EU-medlemsstaterne

                                          ii)

                                          analyse og udarbejdelse af rapporter (oplysninger) baseret på de indsamlede data (f.eks. ACE, PRR) for stater, der ikke er EU-medlemsstater, og, såfremt Eurocontrol tildeles denne opgave af EU, for EU-medlemsstaterne

                                          iii)

                                          gennemføre ESSIP (European Single Sky ImPlementation)/LSSIP (Local Single Sky ImPlementation) -processen, såfremt Eurocontrol tildeles denne opgave af Den Europæiske Union

                                          iv)

                                             , herunder rapportering til ICAO om gennemførelsen af Global Air Navigation Plan (GANP) og opgradering af luftfartssystemets blokke (Aviation System Block Upgrades — ASBUs) og sikre koordinering med EU's rapporteringsmekanismer
                                             efter aftale med Den Europæiske Union

                                          v)

                                          indsamling af trafikdata og udarbejdelse af prognoser fra STATFOR.

            II.   Centraliserede tjenester

      Det er Unionens holdning, at en beslutning om centraliserede tjenester bør udsættes på dette stadium.
      Unionen er i øjeblikket ikke i besiddelse af tilstrækkelige oplysninger til at vurdere indholdet af en beslutning om centraliserede tjenester. En sådan beslutning kan foregribe fremtidige aktiviteter, der udføres af Eurocontrol, og det på en måde, der kan påvirke Unionens aktiviteter på dette område negativt, navnlig hvad angår forskning i lufttrafikstyring i det fælles europæiske luftrum (SESAR).


title: Europa-Parlamentets og Rådets afgørelse nr. 1776/2005/EF af 28. september 2005 om ændring af Rådets beslutning 2000/819/EF om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005)   (EØS-relevant tekst)

text:
               3.11.2005

               DA

               Den Europæiske Unions Tidende

               L 289/14

      EUROPA-PARLAMENTETS OG RÅDETS AFGØRELSE nr. 1776/2005/EF
   af 28. september 2005
   om ændring af Rådets beslutning 2000/819/EF om et flerårigt program til fremme af initiativ og iværksætterånd, navnlig for små og mellemstore virksomheder (SMV) (2001-2005)
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 157, stk. 3,
   under henvisning til forslag fra Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   efter proceduren i traktatens artikel 251 (2), og
   ud fra følgende betragtninger:

               (1)

               Det er vigtigt at sikre kontinuiteten i Fællesskabets støtte til fremme af initiativ og iværksætterånd og navnlig til små og mellemstore virksomheder (SMV).

               (2)

               Derfor bør gyldighedsperioden for beslutning 2000/819/EF (3) forlænges med endnu et år indtil den 31. december 2006, ligesom det finansielle referencebeløb bør hæves med 88,5 mio. EUR.

               (3)

               Beslutning 2000/819/EF bør ændres i overensstemmelse hermed.

               (4)

               Regionsudvalget er blevet hørt, men har ikke afgivet udtalelse —

         TRUFFET FØLGENDE AFGØRELSE:
   Artikel 1
   Beslutning 2000/819/EF ændres som følger:

               1)

               I artikel 7, stk. 1, ændres det finansielle referencegrundlag på »450 mio. EUR« til »538 500 000 EUR«.

               2)

               I artikel 8 ændres datoen den 31. december 2005 til den 31. december 2006.

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Strasbourg, den 28. september 2005.

            På Europa-Parlamentets vegne

         J. BORRELL FONTELLES

            Formand

            På Rådets vegne

            D. ALEXANDER

            Formand

      (1)  Udtalelse afgivet den 9.3.2005 (endnu ikke offentliggjort i EUT).

      (2)  Europa-Parlamentets udtalelse af 26.5.2005 (endnu ikke offentliggjort i EUT) og Rådets afgørelse af 18.7.2005.

      (3)  EFT L 333 af 29.12.2000, s. 84. Senest ændret ved Europa-Parlamentets og Rådets beslutning nr. 593/2004/EF (EUT L 268 af 16.8.2004, s. 3).


Avis juridique important

|

31999D0285

Den Europæiske Centralbanks afgørelse af 1. december 1998 om fastlæggelse af de foranstaltninger, der er nødvendige for, at de nationale centralbanker i ikke- deltagende medlemsstater kan indbetale deres kapitalandele i Den Europæiske Centralbank (ECB/1998/14)

EF-Tidende nr. L 110 af 28/04/1999 s. 0033 - 0034

DEN EUROPÆISKE CENTRALBANKS AFGØRELSEaf 1. december 1998om fastlæggelse af de foranstaltninger, der er nødvendige for, at de nationale centralbanker i ikke-deltagende medlemsstater kan indbetale deres kapitalandele i Den Europæiske Centralbank(ECB/1998/14)(1999/285/EF)DET GENERELLE RÅD FOR DEN EUROPÆISKE CENTRALBANK HAR -under henvisning til statutten for Det Europæiske System af Centralbanker og Den Europæiske Centralbank (i det følgende benævnt "statutten"), særlig artikel 48, ogud fra følgende betragtninger:(1) Den Europæiske Centralbank (ECB) blev oprettet den 1. juni 1998;(2) ECB's kapital skal udgøre 5000mio. ECU og skal være operationel fra den 1. juni 1998;(3) medlemsstaternes nationale centralbanker er de eneste indskydere og ejere af ECB's kapital;(4) vægtningen af kapitalindskuddene i ECB skal finde sted som fastsat i artikel 1 i ECB's beslutning om den metode, der skal anvendes ved fastsættelsen af fordelingsnøglen for de nationale centralbankers kapitalindskud i Den Europæiske Centralbank (ECB/1998/1);(5) Styrelsesrådet for ECB fastsætter, i hvilket omfang og i hvilken form kapitalen skal indbetales;(6) nationale centralbanker i ikke-deltagende medlemsstater skal ikke indbetale deres kapitalandele, medmindre Det Generelle Råd beslutter, at der skal indbetales en minimumsprocentdel som bidrag til ECB's driftsudgifter;(7) i henhold til artikel 2, stk. 1, i Rådets forordning (EF) nr. 1103/97 erstattes ecu af euro i forholdet 1:1 fra og med den 1. januar 1999 -VEDTAGET FØLGENDE AFGØRELSE:Artikel 1Størrelsen af den kapital, som de nationale centralbanker i ikke-deltagende medlemsstater skal indbetale1.1. De nationale centralbanker i ikke-deltagende medlemsstater skal indbetale 5 % af deres kapitalandel i ECB. Disse beløb forfalder til betaling den 1. juni 1998.1.2. Bilaget til denne afgørelse indeholder en nærmere angivelse af de beløb, som hver af de nationale centralbanker i de ikke-deltagende medlemsstater skal betale.Artikel 2Måde, hvorpå kapitalen skal indbetalesBeløb, som de nationale centralbanker i de ikke-deltagende medlemsstater skylder ECB i medfør af foregående artikel, udlignes ved modregning i tilbagebetalingerne af de respektive bidrag til Det Europæiske Monetære Instituts finansielle midler, og denne udligning udgør betaling af indskudskapitalen i ECB.Artikel 3Afsluttende bestemmelseDenne afgørelse offentliggøres i De Europæiske Fællesskabers Tidende.Udfærdiget i Frankfurt am Main, den 1. december 1998.Willem F. DUISENBERGFormand for ECBBILAGBeløb, som de nationale centralbanker i de ikke-deltagende medlemsstater skal betale pr. 1. juni 1998, svarende til 5 % af deres kapitalindskud i henhold til den vægt, som er tildelt i fordelingsnøglen for indskud af ECB's kapital på 5000 mio. ECU>TABELPOSITION>


title: 2007/757/EF: Kommissionens afgørelse af 14. november 2007 om EF-tilskud til visse foranstaltninger vedrørende dyresundhed og -velfærd samt visse tekniske og videnskabelige foranstaltninger

text:
               23.11.2007

               DA

               Den Europæiske Unions Tidende

               L 305/52

      KOMMISSIONENS AFGØRELSE

   af 14. november 2007
   om EF-tilskud til visse foranstaltninger vedrørende dyresundhed og -velfærd samt visse tekniske og videnskabelige foranstaltninger
   (2007/757/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 17 og 20, og
   ud fra følgende betragtninger:

               (1)

               Ved beslutning 90/424/EØF er der fastsat procedurer for EF-tilskud til specifikke veterinærforanstaltninger, herunder foranstaltninger vedrørende dyresundhed og -velfærd samt tekniske og videnskabelige foranstaltninger.

               (2)

               Fællesskabet skal blandt andet bidrage finansielt til at etablere en informationspolitik vedrørende dyresundhed og -velfærd, herunder gennemførelse af de undersøgelser, der er nødvendige for at kunne udarbejde og udvikle retsforskrifter vedrørende dyrevelfærd. Fællesskabet kan også iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for udviklingen af Fællesskabets veterinærbestemmelser og for udviklingen af undervisning og uddannelse på veterinærområdet.

               (3)

               Nye avlsteknikker såsom kloning af dyr ved somatisk cellekerneoverførsel (SCNT) anvendes til forskningsformål. SCNT, som i fremtiden forventes anvendt inden for husdyravl og fødevareproduktion, vil muligvis influere på dyrenes sundhed og velfærd, men giver samtidig anledning til visse etiske og samfundsmæssige overvejelser. Det er derfor nødvendigt, at der parallelt med de igangværende høringer af Den Europæiske Fødevaresikkerhedsautoritet og Den Europæiske Gruppe vedrørende Etik inden for Naturvidenskab og Ny Teknologi gennemføres en Eurobarometer-undersøgelse, der kan afdække forbrugernes holdning til muligheden af at anvende SCNT i agrofødevareindustrien samt især behovet for information om brugen af denne teknologi i fødevarekæden og forbrugernes eventuelle præferencer med hensyn til de kanaler, der skal benyttes til sådan information. Resultaterne af Eurobarometer-undersøgelsen vil give det nødvendige input til arbejdet med at undersøge behovet for fællesskabslovgivning på dette område. Der bør derfor ydes EF-tilskud til finansieringen af denne undersøgelse.

               (4)

               I henhold til Rådets forordning (EF) nr. 1/2005 af 22. december 2004 om beskyttelse af dyr under transport og dermed forbundne aktiviteter og om ændring af direktiv 64/432/EØF og 93/119/EF og forordning (EF) nr. 1255/97 (2) skal Kommissionen fastsætte nye øvre og nedre grænser for temperaturerne under transport af dyr.

               (5)

               I 2004 vedtog Den Europæiske Fødevaresikkerhedsautoritet desuden en udtalelse om normer for mikroklimaet i køretøjer til vejtransport af dyr (3). Det er derfor nødvendigt at afdække, hvilke temperaturforhold dyr transporteres under på længere transporter i Fællesskabet, og i det øjemed bør der gennemføres en undersøgelse. Med undersøgelsen vil der blive tilvejebragt de oplysninger, der er nødvendige for at kunne udarbejde og udvikle dyreværnslovgivning. Der bør derfor ydes EF-tilskud til finansiering af denne undersøgelse.

               (6)

               I meddelelsen fra Kommissionen til Europa-Parlamentet og Rådet om en EF-handlingsplan for dyrebeskyttelse og dyrevelfærd (2006-2010) (4) opfordres der til fuld støtte til dyrevelfærdsaktiviteter, der gennemføres af internationale organisationer som Verdensorganisationen for Dyresundhed (OIE).

               (7)

               OIE vedtog i 2005 retningslinjer om dyrevelfærd i forbindelse med land- og søtransport af dyr, slagtning af dyr til konsum og human aflivning af dyr som led i sygdomsbekæmpelse. OIE har til hensigt at videreudvikle disse retningslinjer og at træffe foranstaltninger til at sikre, at de implementeres af OIE-medlemslandene, især ved at tilbyde uddannelse og vejledning.

               (8)

               De uddannelses- og kommunikationsinitiativer, OIE har i støbeskeen, er nødvendige for udviklingen af gældende veterinærlovgivning og for udviklingen af undervisning og uddannelse på veterinærområdet i deltagerlandene. Sådanne forbedringer i tredjelandene vil være i overensstemmelse med holdningen blandt flertallet af EU’s borgere (5), nemlig at dyrevelfærdsforholdene i lande, der eksporterer til Fællesskabet, skal svare til dem, der gør sig gældende i Fællesskabet. Fællesskabet bør derfor bidrage til finansieringen af disse initiativer.

               (9)

               Udbruddene af bluetongue i Belgien, Tyskland, Frankrig, Luxembourg og Nederlandene er af hidtil usete proportioner. For at begrænse de negative konsekvenser af udbruddene er det nødvendigt, at dyrlægerne får stillet den seneste videnskabelige viden til rådighed, med henblik på at styrke den passive kliniske overvågning på grundlag af hurtig identifikation og indberetning af enhver mistanke, som er en afgørende del af bluetongueberedskabsplanerne.

               (10)

               OIE og Fællesskabet agter desuden sammen at udgive en brochure om bluetongueepidemien i de pågældende medlemsstater med ajourførte oplysninger og en beskrivelse af, hvad Fællesskabet gør for at bekæmpe bluetongue. Der bør derfor ydes EF-tilskud til OIE’s aktiviteter samt til redigeringen og offentliggørelsen af nævnte brochure.

               (11)

               Offentliggørelsen af brochuren vil i væsentlig grad bidrage til udviklingen af den nødvendige undervisning og uddannelse på veterinærområdet, ligesom den vil være et centralt redskab til udvikling af programmer på nationalt plan og i EF-regi for overvågning af bluetongue, som er en vigtig del af lovgivningen om bluetongue.

               (12)

               EF-tilskuddet bør kun udbetales, hvis de planlagte foranstaltninger gennemføres effektivt og alle nødvendige oplysninger indsendes.

               (13)

               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

         TRUFFET FØLGENDE AFGØRELSE:
   Artikel 1
   Tildelingen af et EF-tilskud i henhold til artikel 16 i beslutning 90/424/EØF til en Eurobarometer-undersøgelse af den mulige anvendelse af kloning af dyr i agrofødevareindustrien på højst 250 000 EUR godkendes hermed.
   Artikel 2
   Tildelingen af et EF-tilskud i henhold til artikel 16 i beslutning 90/424/EØF til en undersøgelse af, hvilke temperaturer dyr transporteres under på længere transporter, på højst 300 000 EUR godkendes hermed.
   Artikel 3
   Tildelingen af et EF-tilskud i henhold til artikel 19 i beslutning 90/424/EØF til finansiering af uddannelsesseminarer, organiseret af Verdensorganisationen for Dyresundhed (OIE), om implementering af OIE’s retningslinjer om dyrevelfærd på højst 100 000 EUR godkendes hermed.
   Artikel 4
   Tildelingen af et EF-tilskud i henhold til artikel 19 i beslutning 90/424/EØF til udgivelse af en brochure om bluetongue i ca. 1 800 eksemplarer på højst 50 % af de støtteberettigede udgifter og med et loft på 10 000 EUR til Verdensorganisationen for Dyresundhed (OIE) godkendes hermed.

      Udfærdiget i Bruxelles, den 14. november 2007.

            På Kommissionens vegne

         Markos KYPRIANOU

            Medlem af Kommissionen

      (1)  EFT L 224 af 18.8.1990, s. 19. Senest ændret ved forordning (EF) nr. 1791/2006 (EUT L 363 af 20.12.2006, s. 1).

      (2)  EUT L 3 af 5.1.2005, s. 1.

      (3)  EFSA Journal (2004), 122, 1-25, Standards for microclimate inside animal road transport vehicles.

      (4)  KOM(2006) 13 endelig.

      (5)  Special Eurobarometer 270: Attitudes of EU citizens towards Animal Welfare, http://ec.europa.eu/food/animal/welfare/survey/sp_barometer_aw_en.pdf, s. 32.


title: Den Udenrigs- og Sikkerhedspolitiske Komités afgørelse (FUSP) 2017/1177 af 26. juni 2017 om udnævnelse af den øverstbefalende for EU-missionen for Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/2/2017)

text:
               1.7.2017

               DA

               Den Europæiske Unions Tidende

               L 170/96

         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2017/1177
   af 26. juni 2017
   om udnævnelse af den øverstbefalende for EU-missionen for Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUTM RCA/2/2017)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38,
   under henvisning til Rådets afgørelse (FUSP) 2016/610 af 19. april 2016 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (1), særlig artikel 5, og
   ud fra følgende betragtninger:

               (1)

               I henhold til artikel 5, stk. 1, i afgørelse (FUSP) 2016/610 bemyndigede Rådet Den Udenrigs- og Sikkerhedspolitiske Komité (PSC) til i overensstemmelse med artikel 38 i traktaten om Den Europæiske Union at træffe de relevante afgørelser vedrørende den politiske kontrol med og den strategiske ledelse af EUTM RCA, herunder afgørelser om udnævnelse af efterfølgende øverstbefalende for EU-missionen.

               (2)

               Den 10. januar 2017 vedtog PSC afgørelse (FUSP) 2017/112 (2) om udnævnelse af brigadegeneral Herman RUYS til øverstbefalende for EU-missionen EUTM RCA.

               (3)

               Rådets afgørelse (EU) 2017/971 (3) ændrede kommandovejen for EUTM RCA. Afgørelse (FUSP) 2017/112 blev følgelig ophævet, og brigadegeneral Herman RUYS blev udnævnt til øverstbefalende for EU-missionen EUTM RCA.

               (4)

               Den 24. maj 2017 henstillede EU's Militærkomité at godkende indstillingen af brigadegeneral Fernando GARCÍA BLÁZQUEZ, der var foreslået af Eurokorpsets fælles udvalg, til øverstbefalende for EU-missionen EUTM RCA som efterfølger for brigadegeneral Herman RUYS fra den 24. juli 2017.

               (5)

               I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

         VEDTAGET DENNE AFGØRELSE:
   Artikel 1
   Brigadegeneral Fernando GARCÍA BLÁZQUEZ udnævnes herved til øverstbefalende for EU-missionen for Den Europæiske Unions militære FSFP-uddannelsesmission i Den Centralafrikanske Republik (EUTM RCA) fra den 24. juli 2017.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 26. juni 2017.

            På Den Udenrigs- og Sikkerhedspolitiske Komités vegne

         W. STEVENS

            Formand

      (1)  EUT L 104 af 20.4.2016, s. 21.

      (2)  Den Udenrigs- og Sikkerhedspolitiske Komités afgørelse (FUSP) 2017/112 af 10. januar 2017 om udnævnelse af den øverstbefalende for Den Europæiske Unions militære FSFP- uddannelsesmission i Den Centralafrikanske Republik (EUTM RCA) (EUTM RCA/1/2017) (EUT L 18 af 24.1.2017, s. 47).

      (3)  Rådets afgørelse (EU) 2017/971 af 8. juni 2017 om fastlæggelse af ordningerne for planlægning og gennemførelse af EU's FSFP-militærmissioner uden udøvende beføjelser og om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker, 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) og (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 146 af 9.6.2017, s. 133).


title: 2009/192/EF: Europa-Parlamentets afgørelse af 22. april 2008 om decharge for gennemførelsen af Den Europæiske Unions almindelige budget for regnskabsåret 2006, Sektion V — Revisionsretten

text:
               31.3.2009

               DA

               Den Europæiske Unions Tidende

               L 88/76

         EUROPA-PARLAMENTETS AFGØRELSE
   af 22. april 2008
   om decharge for gennemførelsen af Den Europæiske Unions almindelige budget for regnskabsåret 2006, Sektion V — Revisionsretten
   (2009/192/EF)
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0366/2007) (2),
   der henviser til Revisionsrettens årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og Revisionsrettens særberetninger med de kontrollerede institutioners svar,
   der henviser til den uafhængige revisors beretning om Revisionsrettens regnskaber for regnskabsåret 2006 (4),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (5),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0093/2008),

               1.

               meddeler Revisionsrettens generalsekretær decharge for gennemførelsen af Revisionsrettens budget for regnskabsåret 2006;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Harald RØMER

            Generalsekretær

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 273 af 15.11.2007, s. 1.

      (4)  EUT C 292 af 5.12.2007, s. 1.

      (5)  EUT C 274 af 15.11.2007, s. 130.

      (6)  EFT L 248 af 16.9.2002, s. 1.
    ---documentbreak---

               31.3.2009

               DA

               Den Europæiske Unions Tidende

               L 88/77

         EUROPA-PARLAMENTETS BESLUTNING
   af 22. april 2008
   med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2006, Sektion V — Revisionsretten
   EUROPA-PARLAMENTET,
   der henviser til Den Europæiske Unions almindelige budget for regnskabsåret 2006 (1),
   der henviser til De Europæiske Fællesskabers endelige årsregnskab for regnskabsåret 2006 — Bind I (C6-0366/2007) (2),
   der henviser til Revisionsrettens årsberetning til dechargemyndigheden om de interne revisioner, der er foretaget i 2006,
   der henviser til Revisionsrettens årsberetning om gennemførelsen af budgettet for regnskabsåret 2006 (3) og Revisionsrettens særberetninger med de kontrollerede institutioners svar,
   der henviser til den uafhængige revisors beretning om Revisionsrettens regnskaber for regnskabsåret 2006 (4),
   der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. EF-traktatens artikel 248 (5),
   der henviser til EF-traktatens artikel 272, stk. 10, og artikel 274, 275 og 276,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6), særlig artikel 50, 86, 145, 146 og 147,
   der henviser til forretningsordenens artikel 71 og bilag V,
   der henviser til betænkning fra Budgetkontroludvalget (A6-0093/2008),

               1.

               bemærker, at Revisionsrettens disponible forpligtelsesbevillinger i 2006 samlet udgjorde 113 596 668,31 EUR (i 2005 107 548 618,24 EUR), med en udnyttelsesgrad på 89 %, hvilket er under gennemsnittet for de øvrige institutioner;

               2.

               bemærker, at Revisionsrettens årsregnskab efter indførelsen af periodiseringsprincippet pr. 1. januar 2005 udviser et negativt resultat for regnskabsåret 2006 (32 000 EUR), og at passiverne overstiger aktiverne med et beløb på 11 418 000 EUR;

               3.

               minder om, at Revisionsrettens årsregnskab for 2006 (ligesom i regnskabsåret 2005) blev revideret af et eksternt firma KPMG, som konkluderede, at det vedlagte årsregnskab er opstillet i overensstemmelse med Rådets forordning (EF, Euratom) nr. 1605/2002 af 25. juni 2002, gennemførelsesbestemmelserne hertil, almindeligt anerkendte regnskabsprincipper og de interne regler gældende for Den Europæiske Revisionsret, og at de giver et retvisende billede af Den Europæiske Revisionsrets finansielle stilling pr. 31. december 2006 samt af resultatet for det regnskabsår, der afsluttedes pr. 31. december 2006;

               4.

               bemærker Revisionsrettens skriftlige svar til ordførerens spørgeskema om regnskabsføringen af pensionen for Revisionsrettens forhenværende medlemmer, hvoraf det fremgår, at Revisionsretten opfører pensionsforpligtelsen pr. 31. december 2006 i sin balance, og at medlemsstaternes garanti fremgår af noterne til balancen, men ikke er opført som en langsigtet fordring på medlemsstaterne; bemærker desuden, at Revisionsrettens pensionsbetalinger til medlemmer i regnskabsåret 2006 udgjorde 2,3 mio. EUR;

               5.

               gentager sin holdning om, at både forpligtelsen til de fremtidige pensionsbetalinger og også den langsigtede fordring på medlemsstaterne — i kraft af deres garanti for finansiering af pensionsordningen — bør optages i balancen for at give et klart billede de eksisterende forpligtelser og den reelle udgift ved at revidere EU samt for at afspejle principperne for periodiserede regnskaber, der anvendes siden den 1. januar 2005;

               6.

               bemærker, at Revisionsrettens interne revisors beretning for 2006 hovedsagelig var positiv, hvoraf det fremgik, at kvaliteten af udbudsmaterialet og kontrakter var tilfredsstillende, selv om valget af forenklede og afvigende procedurer kunne have været bedre begrundet, og at dokumentationen i forbindelse med vurderinger af tilbud burde forbedres; glæder sig i denne forbindelse over, at samtlige af den interne revisors anbefalinger (styrkelse af passende uddannelse i indkøbskontrakter og registrering af alle kontrakter i en fælles database) er blevet fulgt;

               7.

               bemærker med bekymring, at Revisionsretten stadig ifølge svarene til ordførerens spørgeskema er stillet over for vanskeligheder med at rekruttere fagligt kvalificerede ansatte til adskillige stillinger fra udvælgelsesprøver, som er blevet afholdt af EPSO, delvist som følge af de højere leveomkostninger i Luxembourg og det mindre attraktive vederlag i den lave lønklasse AD 5; glæder sig dog over det betydelige fald i ledige stillinger fra 74 i 2006 til 56 i 2007 og glæder sig over, at Revisionsretten yderligere vil reducere antallet af ledige stillinger og deres relative andel af den samlede stillingsfortegnelse i det nuværende og de kommende år;

               8.

               bemærker, at Revisionsretten fik fem nye medlemmer i 2006; håber, at det vil være muligt at arbejde sig frem til en mere rationel struktur for Revisionsretten inden den næste udvidelse; anmoder Revisionsretten om at vurdere de eksisterende modeller med henblik på at reducere det samlede antal af Revisionsrettens medlemmer; gentager sit krav om behandling af forslag om at indføre en rotationsordning svarende til ECB’s Styrelsesråds ordning eller en ordning med en fælles rigsrevisor; anmoder Revisionsretten om at holde Parlamentet orienteret om opfølgningen af denne anbefaling indtil den 30. september 2008;

               9.

               bemærker, at Revisionsretten har vedtaget en ny manual for resultatrevision og en plan om yderligere at udvikle revisionsarbejdet på it-området og tilpasse organisationen af revisionsgrupper for at afspejle den aktivitetsbaserede budgetterings indvirkning på revisionsarbejdet; bemærker endvidere, at Revisionsretten har gennemført en selvevaluering i løbet af 2006, som har resulteret i en handlingsplan;

               10.

               bemærker, at denne handlingsplan er genstand for en »peer review« af en international peer review-gruppe; anmoder Revisionsrettens formand om at redegøre for udviklingen i undersøgelsen og handlingsplanens gennemførelse;

               11.

               bemærker i forbindelse med medlemmernes erklæringer om økonomiske interesser, at medlemmerne af Revisionsretten i overensstemmelse med Revisionsrettens adfærdskodeks forelægger en erklæring om deres økonomiske interesser og andre aktiver (herunder aktier, konvertible obligationer og investeringsbeviser såvel som grunde og fast ejendom sammen med deres ægtefælles erhvervsaktiviteter) til Revisionsrettens formand, som opbevarer dem fortroligt, og at disse erklæringer ikke offentliggøres;

               12.

               gentager sin holdning om, at medlemmerne af alle EU-institutioner principielt og af hensyn til gennemsigtigheden burde anmodes om at forelægge en erklæring om økonomiske interesser, som bør være tilgængelig på internettet via et offentligt register; er skuffet over, at Revisionsretten i modstrid med Parlamentets anmodning fra sidste år ikke orienterede Parlamentet inden 30. september 2007 om, hvilke foranstaltninger den ville træffe i denne forbindelse.

      (1)  EUT L 78 af 15.3.2006.

      (2)  EUT C 274 af 15.11.2007, s. 1.

      (3)  EUT C 273 af 15.11.2007, s. 1.

      (4)  EUT C 292 af 5.12.2007, s. 1.

      (5)  EUT C 274 af 15.11.2007, s. 130.

      (6)  EFT L 248 af 16.9.2002, s. 1.


title: Rådets afgørelse 2009/597/FUSP af 27. juli 2009 om undertegnelse og midlertidig anvendelse af aftalen mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (operation Atalanta)

text:
               4.8.2009

               DA

               Den Europæiske Unions Tidende

               L 202/83

         RÅDETS AFGØRELSE 2009/597/FUSP
   af 27. juli 2009
   om undertegnelse og midlertidig anvendelse af aftalen mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (operation Atalanta)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Rådet vedtog den 10. november 2008 fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (operation Atalanta).

               (2)

               I artikel 10, stk. 3, i den nævnte fælles aktion bestemmes det, at detaljerede ordninger vedrørende tredjelandes deltagelse fastlægges i aftaler indgået i overensstemmelse med traktatens artikel 24.

               (3)

               I forlængelse af Rådets bemyndigelse af 13. september 2004 har formandskabet, bistået af generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik, forhandlet en aftale mellem Den Europæiske Union og Republikken Kroatien om Republikken Kroatiens deltagelse i operation Atalanta (i det følgende benævnt »aftalen«).

               (4)

               Aftalen bør undertegnes med forbehold af dens indgåelse.

               (5)

               Aftalens bestemmelser bør anvendes midlertidigt i afventning af dens ikrafttræden —

         TRUFFET FØLGENDE AFGØRELSE:
   Artikel 1
   Undertegnelsen af aftalen mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (operation Atalanta) godkendes hermed på Den Europæiske Unions vegne med forbehold af aftalens indgåelse.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen med bindende virkning for Den Europæiske Union, med forbehold af dens indgåelse.
   Artikel 3
   I overensstemmelse med aftalens artikel 10, stk. 2, anvendes aftalen midlertidigt fra datoen for undertegnelsen i afventning af dens ikrafttræden.
   Artikel 4
   Denne afgørelse har virkning fra dagen for vedtagelsen.
   Artikel 5
   Denne afgørelse offentliggøres i Den Europæiske Unions Tidende.

      Udfærdiget i Bruxelles, den 27. juli 2009.

            På Rådets vegne

         C. BILDT

            Formand

      (1)  EUT L 301 af 12.11.2008, s. 33.
    ---documentbreak---

               4.8.2009

               DA

               Den Europæiske Unions Tidende

               L 202/84

         OVERSÆTTELSE
   AFTALE
   mellem Den Europæiske Union og Republikken Kroatien om Republikken Kroatiens deltagelse i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (operation Atalanta)
   DEN EUROPÆISKE UNION (EU),
   på den ene side, og
   Republikken Kroatien,
   på den anden side,
   i det følgende benævnt »parterne«,
   ER UNDER HENVISNING TIL:
   Rådet for Den Europæiske Unions vedtagelse af fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1) (operation Atalanta)
   opfordringen fra EU til Republikken Kroatien om at deltage i den EU-ledede operation
   den vellykkede gennemførelse af styrkeopbygningsprocessen og henstillingen fra EU's øverstbefalende for operationen og EU's Militærkomité om at godkende Republikken Kroatiens styrkers deltagelse i den EU-ledede operation
   Den Udenrigs- og Sikkerhedspolitiske Komités afgørelse Atalanta/2/2009 af 21. april 2009 om accept af bidrag fra tredjelande til Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (2) og Den Udenrigs- og Sikkerhedspolitiske Komités afgørelse Atalanta/3/2009 af 21. april 2009 om nedsættelse af bidragyderkomitéen for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (3), begge som ændret ved Den Udenrigs- og Sikkerhedspolitiske Komités afgørelse Atalanta/5/2009 af 10. juni 2009 (4)

   Republikkens Kroatiens beslutning af 3. april 2009 om at deltage i operation Atalanta
   BLEVET ENIGE OM FØLGENDE:
   Artikel 1
   Deltagelse i operationen
   1.   Republikken Kroatien tilslutter sig fælles aktion 2008/851/FUSP om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (operation Atalanta) og enhver fælles aktion eller afgørelse, hvorved Rådet for Den Europæiske Union beslutter at udvide EU's militære krisestyringsoperation, i overensstemmelse med bestemmelserne i denne aftale og eventuelle nødvendige gennemførelsesarrangementer.
   2.   Republikken Kroatiens bidrag til operation Atalanta berører ikke Den Europæiske Unions selvstændige beslutningstagning.
   3.   Republikken Kroatien sikrer, at dens styrker og personel, der deltager i EU's militære krisestyringsoperation, varetager deres opgaver i overensstemmelse med:

               —

               fælles aktion 2008/851/FUSP og eventuelle efterfølgende ændringer

               —

               operationsplanen

               —

               gennemførelsesbestemmelserne.

         4.   Styrker og personel, der udsendes til operationen af Republikken Kroatien, udfører deres opgaver og handler udelukkende i EU's militære krisestyringsoperations interesse.
   5.   Republikken Kroatien underretter i god tid EU's øverstbefalende for operationen om eventuelle ændringer af dens deltagelse i operationen.
   Artikel 2
   Status for styrkerne
   1.   Status for de styrker og det personel, som Republikken Kroatien bidrager med til operation Atalanta, fastlægges i henhold til den aftale om styrkernes status, der er indgået mellem Den Europæiske Union og Somalia, Djibouti eller ethvert andet land i regionen, med hvilket en sådan aftale er indgået med henblik på operationen, eller i henhold til en ensidig erklæring om styrkernes status fremsat af Kenya eller ethvert andet land i regionen, der har fremsat en sådan erklæring med henblik på operationen.
   2.   Status for de styrker og det personel, der er udstationeret ved hovedkvarterer eller kommandoenheder uden for det fælles operationsområde, fastlægges i henhold til arrangementer mellem hovedkvarterernes og kommandoenhedernes værtsstat og Republikken Kroatien.
   3.   Med forbehold af den i stk. 1 omhandlede aftale om styrkernes status har Republikken Kroatien jurisdiktion over egne styrker og eget personel, der deltager i EU's militære krisestyringsoperation.
   4.   Republikken Kroatien har ansvaret for at behandle klager fra eller vedrørende et medlem af dens styrker og personel i forbindelse med deltagelse i operation Atalanta. Republikken Kroatien har ansvaret for eventuelt at retsforfølge et medlem af sine styrker eller sit personel eller pålægge vedkommende en disciplinær sanktion efter sine egne love og forskrifter.
   5.   Republikken Kroatien forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i operation Atalanta.
   6.   Den Europæiske Unions medlemsstater forpligter sig til ved undertegnelsen af denne aftale at fremsætte en erklæring om frafald af krav i forbindelse med Republikken Kroatiens deltagelse i operation Atalanta.
   Artikel 3
   Betingelser for overførsel af personer, der er pågrebet og tilbageholdt med henblik på retsforfølgning
   Såfremt Republikken Kroatien udøver sin domstolskompetence i forhold til personer, der har begået eller mistænkes for at have begået piratvirksomhed eller væbnede røverier i somaliske territorialfarvande, overføres personer, der er pågrebet med henblik på retsforfølgning og tilbageholdt af den EU-ledede flådestyrke (EUNAVFOR), og beslaglagte genstande i EUNAVFOR's varetægt fra EUNAVFOR til Republikken Kroatien på de betingelser, der er fastlagt i bilaget, som udgør en integrerende del af denne aftale.
   Artikel 4
   Klassificerede oplysninger
   Bestemmelserne i aftalen mellem Den Europæiske Union og Republikken Kroatien om sikkerhedsprocedurer for udveksling af klassificerede oplysninger (5) finder anvendelse i forbindelse med operation Atalanta.
   Artikel 5
   Kommandostruktur
   1.   Alle styrker og alt personel, der deltager i EU's militære krisestyringsoperation, forbliver fuldt ud underlagt vedkommende nationale myndigheders kommando.
   2.   De nationale myndigheder overdrager den operative og taktiske kommando over og/eller kontrol med deres styrker og personel til EU's øverstbefalende for operationen. EU's øverstbefalende for operationen kan uddelegere sin myndighed.
   3.   Republikken Kroatien har samme rettigheder og pligter i forbindelse med den daglige styring af operationen som de deltagende EU-medlemsstater.
   4.   EU's øverstbefalende for operationen kan efter høring af Republikken Kroatien til enhver tid kræve, at Republikken Kroatiens bidrag trækkes tilbage.
   5.   Republikken Kroatien udpeger en højtstående militær repræsentant (SMR) til at repræsentere sit nationale kontingent i EU's militære krisestyringsoperation. SMR rådfører sig med EU's øverstbefalende for styrken om alle forhold i forbindelse med operationen og er ansvarlig for den daglige disciplin i kontingentet.
   Artikel 6
   Finansielle aspekter
   1.   Republikken Kroatien afholder alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retsakter, der er omhandlet i denne aftales artikel 1, stk. 1, samt i Rådets afgørelse 2008/975/FUSP af 18. december 2008 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (6).
   2.   Operation Atalanta sørger for logistikstøtte til det kroatiske kontingent, idet udgifterne refunderes på de vilkår, der er fastlagt i gennemførelsesarrangementerne, jf. artikel 7. Den administrative forvaltning af de hermed forbudne udgifter varetages af Athena.
   3.   Republikken Kroatien udbetaler erstatning på de betingelser, der er fastsat i den i artikel 2, stk. 1, omhandlede aftale om styrkernes status, hvis en sådan foreligger, såfremt den kendes ansvarlig for at have forvoldt fysiske eller juridiske personer fra den eller de stater, hvor operationen gennemføres, død, personskade, tab eller tingsskade.
   Artikel 7
   Arrangementer til gennemførelse af aftalen
   De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik eller EU's øverstbefalende for operationen på den ene side og de relevante myndigheder i Republikken Kroatien på den anden side.
   Artikel 8
   Misligholdelse
   Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige aftalen med en måneds varsel.
   Artikel 9
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 10
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale anvendes midlertidigt fra datoen for undertegnelsen.
   3.   Denne aftale forbliver i kraft, så længe Republikken Kroatien bidrager til operationen.

      Udfærdiget i Bruxelles, den 27. juli 2009 i to eksemplarer på engelsk.

            For Den Europæiske Union

            For Republikken Kroatien

      (1)  EUT L 301 af 12.11.2008, s. 33.

      (2)  EUT L 109 af 30.4.2009, s. 52.

      (3)  EUT L 119 af 14.5.2009, s. 40.

      (4)  EUT L 148 af 11.6.2009, s. 34.

      (5)  EUT L 116 af 29.4.2006, s. 74.

      (6)  EUT L 345 af 23.12.2008, s. 96.
   BILAG

      Bestemmelser om betingelserne og de nærmere bestemmelser for overførsel af personer, der mistænkes for at have begået piratvirksomhed eller væbnede røverier i Somalias territorialfarvande, og som tilbageholdes af den EU-ledede flådestyrke (EUNAVFOR), og beslaglagte genstande i EUNAVFOR's varetægt fra EUNAVFOR til Republikken Kroatien og for behandling heraf efter en sådan overførsel

   1)   Definitioner
   I denne aftale forstås ved:
   a)   »piratvirksomhed«: sørøveri som defineret i artikel 101 i De Forenede Nationers havretskonvention
   b)   »væbnet røveri«: handlinger som defineret i litra a), når de begås i en kyststats territorialfarvande inden for operationens område
   c)   »overført person«: enhver person, der mistænkes for at have til hensigt at begå, der begår, eller som har begået piratvirksomhed eller væbnet røveri, og som overføres af EUNAVFOR til Republikken Kroatien i henhold til denne aftale.
   2)   Generelle principper

               a)

               Republikken Kroatien kan på anmodning af EUNAVFOR acceptere overførsel af personer, som EUNAVFOR har tilbageholdt i forbindelse med piratvirksomhed eller væbnet røveri, og tilknyttede genstande, som EUNAVFOR har beslaglagt, og indbringe disse personer og genstande for sine kompetente myndigheder med henblik på efterforskning og retsforfølgning.

               b)

               EUNAVFOR overfører i henhold til denne aftale kun personer til Republikken Kroatiens kompetente retshåndhævelsesmyndigheder.

               c)

               Republikken Kroatien bekræfter, at den vil behandle personer, der overføres i henhold til disse bestemmelser, både før og efter overførslen humant og i overensstemmelse med internationale forpligtelser vedrørende menneskerettighederne, herunder forbud mod tortur og grusom, umenneskelig eller nedværdigende behandling eller straf, forbud mod vilkårlig tilbageholdelse og i overensstemmelse med kravet om en retfærdig rettergang.

         3)   Behandling, retsforfølgning og domstolsprøvelse af overførte personer

               a)

               En overført person behandles humant og udsættes ikke for tortur eller grusom, umenneskelig eller nedværdigende behandling eller straf, får passende logi og ernæring, adgang til lægebehandling og kan udøve sin religion.

               b)

               En overført person skal omgående stilles for en dommer eller anden øvrighedsperson, der ved lov er bemyndiget til at udøve domsmyndighed, som straks træffer afgørelse om lovligheden af den pågældendes frihedsberøvelse og give ordre til vedkommendes løsladelse, hvis frihedsberøvelsen ikke er lovlig.

               c)

               En overført person er berettiget til at få sin sag pådømt inden for en rimelig frist, eller til at blive løsladt.

               d)

               En overført person har, når der skal træffes afgørelse om en anklage mod vedkommende for et strafbart forhold, ret til en retfærdig og offentlig rettergang for en kompetent, uafhængig og upartisk domstol, der er oprettet ved lov.

               e)

               En overført person, der anklages for et strafbart forhold, skal anses for uskyldig, indtil vedkommende skyld er bevist i overensstemmelse med loven.

               f)

               Enhver skal, når der skal træffes afgørelse om en anklage mod vedkommende for et strafbart forhold, være berettiget til følgende minimumsgarantier i fuld lighed:

                           1)

                           ret til at blive underrettet snarest muligt, udførligt og på et sprog, som den pågældende forstår, om indholdet af og årsagen til den sigtelse, der er rejst mod vedkommende

                           2)

                           ret til at få tilstrækkelig tid til og lejlighed til at forberede sit forsvar og til at kommunikere med en forsvarer, som vedkommende selv har valgt

                           3)

                           ret til at få sin sag behandlet uden unødig forsinkelse

                           4)

                           ret til at være til stede under domsforhandlingen, til selv, eller med juridisk bistand efter eget valg, at føre sit forsvar, til, såfremt den anklagede ikke har juridisk bistand, at blive underrettet om denne ret samt til at få beskikket juridisk bistand i alle tilfælde, hvor det er påkrævet af hensyn til retfærdighed, og uden at den pågældende skal betale herfor, hvis vedkommende ikke har tilstrækkelige midler til selv at betale

                           5)

                           ret til at undersøge eller få undersøgt alle beviser imod vedkommende, herunder afgivelse af beedigede skriftlige erklæringer fra vidner, der foretog arrestationen, og ret til at få vidner for den pågældende tilsagt og afhørt på samme betingelser som vidner, der føres imod vedkommende

                           6)

                           ret at få vederlagsfri bistand af en tolk, hvis vedkommende ikke forstår eller taler det sprog, der anvendes i retten

                           7)

                           ret til ikke at tvinges til at vidne mod sig selv eller at tilstå skyld.

               g)

               En overført person, der er dømt for en forbrydelse, skal kunne benytte sig af retten til at få skyldsspørgsmålet og strafudmålingen prøvet ved eller appelleret til en højere domstol i overensstemmelse med loven i Republikken Kroatien.

               h)

               Republikken Kroatien overfører ikke nogen overført person til nogen anden stat med henblik på efterforskning eller retsforfølgning uden forudgående skriftligt samtykke fra EUNAVFOR.

         4)   Dødsstraf
   Ingen overført person må idømmes eller kunne idømmes dødsstraf eller gøres til genstand for en begæring herom.
   5)   Registre og indberetning

               a)

               Enhver overførsel registreres i et passende dokument, der undertegnes af en repræsentant for EUNAVFOR og en repræsentant for Republikken Kroatiens kompetente retshåndhævelsesmyndigheder.

               b)

               EUNAVFOR overdrager tilbageholdelsesoplysninger til Republikken Kroatien vedrørende enhver overført person. Disse oplysninger skal så vidt muligt omfatte den overførte persons fysiske tilstand under tilbageholdelsen, tidspunktet for overførsel til Republikken Kroatiens myndigheder, årsagen til vedkommende tilbageholdelse, tidspunkt og sted for vedkommendes tilbageholdelse, og enhver afgørelse vedrørende den pågældendes tilbageholdelse.

               c)

               Republikken Kroatien er ansvarlig for at føre et nøjagtigt regnskab over enhver overført person, herunder også, men ikke kun at føre register over beslaglagte genstande, personens fysiske tilstand, stedet, hvor vedkommende tilbageholdes, alle anklager imod vedkommende og alle betydelige afgørelser truffet under vedkommendes retsforfølgning og rettergang.

               d)

               Disse registre skal være tilgængelige for repræsentanterne for EU og EUNAVFOR efter skriftlig anmodning til Republikken Kroatiens Udenrigsministerium.

               e)

               Republikken Kroatien underretter desuden EUNAVFOR om stedet for tilbageholdelsen af enhver person, der overføres i henhold til denne aftale, enhver forringelse i vedkommendes fysiske tilstand og enhver påstand om ukorrekt behandling. Repræsentanter for EU og EUNAVFOR skal have adgang til enhver person, der overføres i henhold til denne aftale, så længe personen er i forvaring, og kan stille spørgsmål til vedkommende.

               f)

               Nationale og internationale humanitære organisationer skal efter anmodning have tilladelse til at besøge personer, der er overført i henhold til denne aftale.

               g)

               For at sikre, at EUNAVFOR kan yde rettidig bistand til Republikken Kroatien med fremmøde af vidner fra EUNAVFOR og tilvejebringelse af relevante beviser, meddeler Republikken Kroatien EUNAVFOR, når den har til hensigt at indlede en strafferetssag mod en overført person, og tidsplanen for fremlæggelsen af beviser og vidneafhøringen.

         6)   EUNAVFOR-bistand

               a)

               EUNAVFOR yder, så vidt dens midler og kapacitet rækker, al bistand til Republikken Kroatien med henblik på efterforskning og retsforfølgning af overførte personer.

               b)

               EUNAVFOR skal navnlig:

                           1)

                           overdrage tilbageholdelsesoplysninger udarbejdet i henhold til punkt 5, litra b), i disse bestemmelser

                           2)

                           behandle alle beviser i overensstemmelse med kravene fra Republikken Kroatiens kompetente myndigheder som aftalt i de gennemførelsesarrangementer, der er beskrevet i punkt 8 nedenfor

                           3)

                           bestræbe sig på at fremlægge vidneudsagn eller beedigede skriftlige erklæringer fra EUNAVFOR-personel, der har været involveret i enhver hændelse, i forbindelse med hvilken personer er blevet overført i henhold til disse bestemmelser

                           4)

                           overdrage alle relevante beslaglagte genstande i EUNAVFORs varetægt.

         7)   Forbindelse til overførte personers øvrige rettigheder
   Intet i disse bestemmelser tilsigter eller kan anses for at fravige rettigheder, som en overført person har ifølge national eller international lov.
   8)   Gennemførelsesarrangementer

               a)

               Med henblik på anvendelsen af disse bestemmelser kan operative, administrative og tekniske spørgsmål gøres til genstand for gennemførelsesarrangementer, som skal indgås mellem Republikken Kroatiens kompetente myndigheder på den ene side og de kompetente EU-myndigheder samt de kompetente myndigheder i den stat, der stiller et nationalt kontingent til rådighed for EUNAVFOR på den anden side.

               b)

               Gennemførelsesarrangementerne kan bl.a. omfatte:

                           1)

                           udpegning af Republikken Kroatiens kompetente retshåndhævelsesmyndigheder, som EUNAVFOR kan overføre personer til

                           2)

                           de tilbageholdelsesfaciliteter, hvor de overførte personer vil blive anbragt

                           3)

                           behandlingen af dokumenter, herunder dem, der vedrører indsamling af bevismidler, der vil blive overdraget til Republikken Kroatiens kompetente retshåndhævelsesmyndigheder efter overførsel af en person

                           4)

                           kontaktpunkter for indberetning

                           5)

                           formularer til brug ved overførsler.


title: 2014/348/EU: Rådets afgørelse af 5. juni 2014 om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

text:
               13.6.2014

               DA

               Den Europæiske Unions Tidende

               L 174/40

         RÅDETS AFGØRELSE
   af 5. juni 2014
   om den holdning, der skal indtages på Den Europæiske Unions vegne i Det Blandede EØS-Udvalg til en ændring af protokol 31 til EØS-aftalen om samarbejde på særlige områder ud over de fire friheder

      (2014/348/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 46, litra d), artikel 149, artikel 153, stk. 2, litra a), artikel 175, stk. 3, og artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:

               (1)

               Protokol 31 til aftalen om Det Europæiske Økonomiske Samarbejdsområde (»EØS-aftalen«) indeholder særlige bestemmelser og ordninger vedrørende samarbejde på særlige områder ud over de fire friheder.

               (2)

               Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1296/2013 (2).

               (3)

               Protokol 31 til EØS-aftalen bør derfor ændres i overensstemmelse hermed for at gøre det muligt at gennemføre dette udvidede samarbejde fra den 1. januar 2014.

               (4)

               Unionens holdning i Det Blandede EØS-Udvalg bør derfor baseres på det udkast til afgørelse, der er knyttet til nærværende afgørelse —

         VEDTAGET DENNE AFGØRELSE:
   Artikel 1
   Den holdning, som skal indtages på Unionens vegne i Det Blandede EØS-Udvalg til den foreslåede ændring af protokol 31 til EØS-aftalen om samarbejde på særlige områder ud over de fire friheder, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 5. juni 2014.

            På Rådets vegne

         N. DENDIAS

            Formand

      (1)  EFT L 305 af 30.11.1994, s. 6.

      (2)  Europa-Parlamentets og Rådets forordning (EU) nr. 1296/2013 af 11. december 2013 om et EU-program for beskæftigelse og social innovation (»EaSI«) og om ændring af afgørelse nr. 283/2010/EU om oprettelse af den europæiske mikrofinansieringsfacilitet Progress til fordel for beskæftigelse og social integration (EUT L 347 af 20.12.2013, s. 238).

      UDKAST til
      DET BLANDEDE EØS-UDVALGS AFGØRELSE Nr. …/2014
      af
      om ændring af protokol 31 til EØS-aftalen om samarbejde på særlige områder ud over de fire friheder
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
      ud fra følgende betragtninger:

                  (1)

                  Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 1296/2013 af 11. december 2013 om et EU-program for beskæftigelse og social innovation (»EaSI«) og om ændring af afgørelse nr. 283/2010/EU om oprettelse af den europæiske mikrofinansieringsfacilitet Progress til fordel for beskæftigelse og social integration (1).

                  (2)

                  Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2014 —

            VEDTAGET DENNE AFGØRELSE:
      Artikel 1
      I artikel 15 i protokol 31 til EØS-aftalen foretages følgende ændringer:

                  1)

                  I stk. 2 tilføjes ordene »og som gennemføres inden den 1. januar 2014« efter ordene »stk. 1«.

                  2)

                  I stk. 8 tilføjes følgende:

                              »—

                                 32013 R 1296: Europa-Parlamentets og Rådets forordning (EU) nr. 1296/2013 af 11. december 2013 om et EU-program for beskæftigelse og social innovation (»EaSI«) og om ændring af afgørelse nr. 283/2010/EU om oprettelse af den europæiske mikrofinansieringsfacilitet Progress til fordel for beskæftigelse og social integration (EUT L 347 af 20.12.2013, s. 238).
                              Liechtenstein fritages fra at deltage i programmet og fra at bidrage finansielt hertil. Norge deltager kun i, og bidrager finansielt til, Eures-delen af programmet.«

                  3)

                  Stk. 5 affattes således:
                  »EFTA-staterne deltager i de fællesskabsaktiviteter, der er omhandlet i stk. 8, første led, fra den 1. januar 1999, i de aktiviteter, der er omhandlet i andet led, fra den 1. januar 2003 samt i de aktiviteter, der er omhandlet i tredje led, fra den 1. januar 2014.«

            Artikel 2
      Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1 (2).
      Den anvendes fra den 1. januar 2014.
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.

         Udfærdiget i Bruxelles, den

               På Det Blandede EØS-Udvalgs vegne

               Formand

               Sekretærer for

               Det Blandede EØS-Udvalg

         (1)  EUT L 347 af 20.12.2013, s. 238.

         (2)  [Ingen forfatningsmæssige krav angivet.] [Forfatningsmæssige krav angivet.]


title: Europa-Parlamentets afgørelse (EU) 2015/2212 af 27. oktober 2015 om decharge for gennemførelsen af budgettet for fællesforetagendet ENIAC for regnskabsåret 2013

text:
               1.12.2015

               DA

               Den Europæiske Unions Tidende

               L 314/41

         EUROPA-PARLAMENTETS AFGØRELSE (EU) 2015/2212
   af 27. oktober 2015
   om decharge for gennemførelsen af budgettet for fællesforetagendet ENIAC for regnskabsåret 2013
   EUROPA-PARLAMENTET,

               —

               der henviser til det endelige årsregnskab for fællesforetagendet ENIAC for regnskabsåret 2013,

               —

               der henviser til Revisionsrettens beretning om årsregnskabet for fællesforetagendet ENIAC for regnskabsåret 2013 med fællesforetagendets svar (1),

               —

               der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 17. februar 2015 om meddelelse af decharge til fællesforetagendet for gennemførelsen af budgettet for regnskabsåret 2013 (05306/2015 — C8-0049/2015),

               —

               der henviser til sin afgørelse af 29. april 2015 (3) om udsættelse af afgørelsen om decharge for regnskabsåret 2013 og svarene fra den administrerende direktør for fællesforetagendet ECSEL (tidligere fællesforetagendet ENIAC),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (4),

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (5), særlig artikel 209,

               —

               der henviser til Rådets forordning (EF) nr. 72/2008 af 20. december 2007 om oprettelse af fællesforetagendet ENIAC (6),

               —

               der henviser til Rådets forordning (EU) nr. 561/2014 af 6. maj 2014 om oprettelse af fællesforetagendet ECSEL (7), særlig artikel 1, stk. 2, og artikel 12,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (8),

               —

               der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, jf. artikel 209 i Europa-Parlamentets og Rådets forordning (EU, Euratom) nr. 966/2012 (9),

               —

               der henviser til forretningsordenens artikel 94 og bilag V,

               —

               der henviser til anden betænkning fra Budgetkontroludvalget (A8-0285/2015),

               1.

               meddeler den administrerende direktør for fællesforetagendet ECSEL decharge for gennemførelsen af fællesforetagendet ENIAC's budget for regnskabsåret 2013;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet ECSEL, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 452 af 16.12.2014, s. 26.

      (2)  EUT C 452 af 16.12.2014, s. 27.

      (3)  EUT L 255 af 30.9.2015, s. 424.

      (4)  EFT L 248 af 16.9.2002, s. 1.

      (5)  EUT L 298 af 26.10.2012, s. 1.

      (6)  EUT L 30 af 4.2.2008, s. 21.

      (7)  EUT L 169 af 7.6.2014, s. 152.

      (8)  EFT L 357 af 31.12.2002, s. 72.

      (9)  EUT L 38 af 7.2.2014, s. 2.